text: [{"text_idx": "#000004", "text": "Madrame a Butangi bwa Bible"}, {"text_idx": "#000008", "text": "DAVIDA pa kupwa kwipaya Ngodiata, Abinele mukulumpe wa basola ba Isalela wamutwala kudi Solo. Solo waloelelwa Davida kasha\u0304. Wamutu\u0304la ke mukulumpe wa basola bandi ne kumushikatyija mu njibo yandi ya bulopwe."}, {"text_idx": "#000009", "text": "Kupwa, basola pa kujoka ku bulwi bwa na Bene Fidishitia, bana-bakaji abaimbe\u2019mba: \u2018Solo watape tununu, ino Davida watape tununu dikumi.\u2019 Solo wakwatwa mukao, mwanda Davida watumbe bininge kumupita. Ino Yonafane mwana\u0304 Solo mwana-mulume aye kakwetwepo mukao. Wasanswa Davida bininge, Davida nandi wasanswa Yonafane. Penepo abo bonso bubidi abetyipila mutyipo wa kusamba bulunda bwa nyeke."}, {"text_idx": "#000012", "text": "Difuku dimo, Solo wasapwila Yonafane ne bengidi bandi amba usakanga kwipaya Davida. Ino Yonafane wanena shandi amba: \u2018Kokasanshija Davida. Kakulongelepo kibi nansha kimo. Ino byonso byalonga i bikukwashe bininge. Watu\u0304dile bu\u0304mi bwandi mu kyaka pa kwipaya Ngodiata, kadi nobe pa kuyuka uno mwanda wasangele.\u2019"}, {"text_idx": "#000015", "text": "Davida wa\u0304longele bilubo mu bu\u0304mi bwandi ne kutanwa na makambakano mavule, nansha nabya ka\u0304lekelepo nansha dimo kwingidila Leza. Kimfwa kyandi kiyampe kikakukwasha wikale nyeke na lulamato."}, {"text_idx": "#000022", "text": "Mu Dishinda Wenda ku Damakasa"}]